recursal/SuperWikiNEXT-32B huggingface dataset:
पंडित किशोरी मोहन त्रिपाठी (1912 - 1994) एक स्वतंत्रता सेनानी, शिक्षक थे। वह रायगढ़ जिले से एकमात्र व्यक्ति जो भारत के संविधान निर्मात्री सभा के सदस्य चुने गए थे, वह संविधान सभा के युवा सदस्यो में से एक थे। 

पंडित जी पंचायती राज के हिमायती, महिला शिक्षा को बढ़ावा, बाल श्रम श्रमिकों पर अंकुश लगाने जैसे प्रस्ताव सदन में लेकर आए थे। 

1950 में मध्य प्रांत और बरार राज्य को समाप्त कर, (मध्य भारत) राज्य में विलय कर दिया गया। बाद में 1956 में, राज्य पुनर्गठन अधिनियम-1956 के तहत (मध्य भारत) को, नये मध्य प्रदेश में विलय कर दिया गया था, और वर्ष 2000 में मध्य प्रदेश के पूर्वी भागों को मिलाकर छत्तीसगढ़ का गठन किये जाने पर, रायगढ़ ज़िला अब छत्तीसगढ़ राज्य में आता है।

जीवन परिचय
----------

त्रिपाठी जी का जन्म 8 नवंबर 1912 में मध्य प्रांत और बरार (अब छत्तीसगढ़) के ज़िला रायगढ़ में हुआ था। प्रारभिक शिक्षा, नटवर स्कूल से स्कूली शिक्षा लेने के बाद वो बनारस हिंदू विश्वविद्यालय से साहित्य विशारद की डिग्री लेकर लौटे।

साल 1933 का था, नटवर स्कूल में शिक्षक की नौकरी मिली। लेकिन स्कूल में कुछ सियासतमंदो को उनकी बेबाकी खटक रही थी। स्कूल से निकाले जाने की तैयारियां शुरू हो गई, लेकिन हालात को भांपकर उन्होंने स्वयं नटवर स्कूल से इस्तीफा दे दिया।

वह रियासतों के विरोधी थे, इस्तीफे के बाद फिर वे रिसायत के विरोध में खुलकर सामने आ गए, उन्होंने जबर्दस्त मुहिम शुरू की। देश की आजादी के लिए विरोध प्रदर्शनों में बढ़-चढ़कर हिस्सा लिया। रियासत के कोप से बचने के लिए कई दफे उन्हें भूमिगत भी होना पड़ा। इसी बीच वो राजनीति से जुड़ें।

रियासतों के खिलाफ मोर्चा और अंग्रेजी, संस्कृत और हिंदी में किशोरी मोहन से भीम राव अंबेडकर के पत्राचार होने लगे। उसी बीच उन्होंने 1947 में किशोरी मोहन को दिल्ली बुला लिया। जहां वे संविधान निर्मात्री सभा के सदस्य हुए। उस समय राजाओं की पार्टी कही जाने वाली कांग्रेस के हर बड़े नेता के कान खड़े हो गए थे इसे क्यों शामिल किया। लेकिन जब बैठकों का दौर चला और उन्होंने अपने ड्राफ्टिंग की प्रपोस्ड डायरी में पंचायती राज, बाल श्रमिक पर अंकुश, स्त्री शिक्षा को बढ़ावा देने पर अपनी बातें रखीं, तो सभी को पता चल गया कि बाबा अंबेडकर ने सही आदमी को चुना है।

वह (1947 - 50) तक संविधान सभा के सदस्य रहे और (1950 - 52) तक अस्थायी ससंद के सदस्य मनोनीत किये गए। 1962 के मध्य प्रदेश विधानसभा चुनावों में वह धर्मजयगढ़ विधानसभा सीट से कांग्रेस के टिकट पर विधायक चुने गए। 

1967 से वह सक्रिय राजनीति से दूर होने लगे, और साधारण जीवन व्यतीत करने लगे। उन्हें कविता लिखने का बहुत शौक था। "मन बैरी मन मीत" उनके कविताओं के संग्रह की किताब है। नटवर हाई स्कूल के डायमंड जुबली के अवसर पर निकली पत्रिका ‘आलोक’ में उन्होंने लिखा था कि सांसद और विधायक बनने से ज्यादा सुकून मुझे एक शिक्षक बनने में मिला।

उनका आजादी के लिए संघर्ष, संविधान निर्माण में योगदान को कभी भुलाया नहीं जा सकता। अंततः 25 सितंबर 1994 को उनका निधन हो गया।
राग बहार काफ़ी थाट से उत्पन्न षाड़व षाड़व जाति का राग है। अर्थात इसके आरोह तथा अवरोह से छे छे स्वरों का प्रयोग होता है। इसके गाने का समय रात्रि का दूसरा प्रहर है। गांधार और निषाद दोनो स्वर कोमल है लेकिन गायक अक्सर दोनों निषाद लेते हैं, शुद्ध निषाद का प्रयोग मध्य सप्तक में होता है और वह भी आरोह में। अन्य स्वर शुद्ध लगते हैं। कुछ गायक मध्यम के साथ विवादी के रूप में शुद्ध गंधार का भी थोड़ा सा प्रयोग करते हैं। लेकिन यह नियम नहीं, इसके अवरोह में कभी कभी ऋषभ और धैवत दोनो वर्जित करते हुए निधनिप ऐसा प्रयोग होता है पर यह आवश्यक नहीं। आरोह में गमपगमधनिसां इस प्रकार पंचम का वक्र प्रयोग भी होता है जिससे रागरंजकता बढ़ती है। इस राग का वादी स्वर षडज तथा संवादी स्वर मध्यम हैं। राग विस्तार मध्य व तार सप्तक में होने के कारण यह चंचल प्रकृति का राग माना जाता है। मपगम धनिसां इसकी मुख्य पकड़ है। यह राग बाकी अनेक रागों के साथ मिलाकर भी गाया जाता हैं। जिस राग के साथ उसे मिश्रित किया जाता है उसे उस राग के साथ संयुक्त नाम से जाना जाता है। उदाहरण के लिए बागेश्री राग में इसे मिश्र करने से बागेश्री-बहार, वसंत-बहार, भैरव-बहार इत्यादि। परंतु मिश्रण का एक नियम हे कि जिसमें बहार मिश्र किया जाय वह राग शुद्ध मध्यम या पंचम में होना चाहिए क्योंकि बहार का मिश्रण शुद्ध मध्यम से ही शुरू होता है।

सन्दर्भ
-------

1. ↑

| * दे
* वा
* सं
हिंदुस्तान संगीत पद्धति के प्रमुख राग |
| --- |
| बसंत | बहार | यमन | हिंडोल | काफ़ी | बागेश्वरी | भूपाली । मुल्तानी । भैरवी |
* नीचे आप जहाँ भी ~ चिन्ह देखें, ये मीड़ दर्शाने के लिये है।
* और () खटका दिखाने के लिये। अर्थात अगर (सा) दिखाया गया है तो इसे 'रे सा ऩि सा' गाया जायेगा।

राग परिचय:

थाठ: तोड़ी
वादी: प
संवादी: सा
जाति: औडव-संपूर्ण
आरोह में रे और ध वर्जित स्वर हैं
गायन समय: दिन का चौथा प्रहर
स्वर:- कोमल रे, कोमल ग, तीव्र म का प्रयोग, बाकी सब स्वर शुद्ध

आरोह: ऩि सा म॑‍~ग॒ म॑~प, नि सां।

अवरोह: सां नि ध॒ प, म॑ ग॒ म॑ ग॒, रे॒ सा।

पकड़: ऩि सा म॑~ग॒ ऽ म॑ प, म॑ ग॒ म॑ ऽ ग॒ रे॒ सा।

कुछ विशेषतायें-

तोड़ी थाठ से होते हुये भी ये राग तोड़ी की प्रकृति का तो है मगर तोड़ी से बहुत भिन्न है।

इसे गाते बजाते वक्त कुछ विशेष बातों का ध्यान रखना ज़रूरी है।

१) बहुधा इस राग में आलाप तान मन्द्र निषाद से प्रारम्भ करते हैं। ऩि सा ग॒~म॑ प...

२) कोमल ग का प्रयोग तीव्र म के साथ मीड़ में होता है और ये इस राग की खा़स बात है। इसी तरह, कोमल रे को गाते समय कोमल ग का कण लगता है। इस तरह से कोमल रे और कोमल ग अपने स्थान ने थोड़े चढ़े हुये होते हैं। तीव्र म भी प के करीब है।

३) इस राग में शुद्ध रे और शुद्ध ध लगा देने से राग मधुवंती बन जाता है।

आइये मुलतानी राग में कुछ आलाप देखें। 

१) सा, ऩि सा ग॒ रे॒ सा, (सा) ऩि सा म॑ ग॒ ऽ म॑ प, म॑ ग॒ म॑ ग॒ रे॒ सा, ऩि सा ग॒ रे॒ सा।

२) म॑~ग॒ ऽ म॑ प, (प) म॑ ग॒ म॑ प, ऩि सा ग॒ म॑ प, सा प ऽ प, म॑ प ग॒ ऽ म॑ प ऽ ऽ प, (प) म॑ ग॒ म॑ ग॒ रे॒ सा।

३) ग॒ म॑ प नि ऽ नि सां, सां प नि सां गं॒ रें॒ सां, नि सां मं॑ गं॒ रें॒ सां, गं॒ रें॒ सां, नि सां नि ध॒ प, प~ ग॒ ऽ म॑ प नि ध॒ प, ध॒ प म॑ प ग॒ ऽ ऩि सा म॑~ ग॒ प~म॑ ध॒~प म॑ ग॒ रे॒ सा, ऩि सा ग॒ रे॒ सा।
**पंकज चतुर्वेदी**

पंकज चतुर्वेदी हिंदी के प्रख्यात कवि और आलोचक हैं । इनका जन्म 24 अगस्त, 1971 को उत्तर प्रदेश राज्य के इटावा शहर में हुआ। यों पैतृक गाँव तिश्ती, उत्तर प्रदेश के कानपुर-देहात जनपद में है।

**शिक्षा:**  इटावा और कानपुर के गाँवों-क़स्बों में आरम्भिक शिक्षा प्राप्त करने के बाद सातवीं कक्षा से उ.प्र. सैनिक स्कूल, लखनऊ के छात्र हुए। वहाँ से 1989 में आई.एस.सी. और लखनऊ विश्वविद्यालय से 1992 में बी.ए.। जवाहरलाल नेहरू विश्वविद्यालय, नयी दिल्ली से 1994 में एम.ए. (हिंदी) में प्रथम स्थान हासिल किया और 1998 में एम.फ़िल. में भी। वहीं से 2007 में पी-एच.डी.। कविता, संस्कृति और शिक्षा से जुड़े विभिन्न मुद्दों पर अन्यान्य समीक्षात्मक निबन्ध, अंग्रेज़ी से हिंदी में सृजनात्मक एवं आलोचनात्मक लेखन के कुछ अनुवाद और अनेक साक्षात्कार प्रकाशित। 

**प्रकाशित कृतियाँ :**

* *एक संपूर्णता के लिए* (1998), *एक ही चेहरा* (2006), *रक्तचाप और अन्य कविताएँ* (2015), और सद्यःप्रकाशित कविता संग्रह *आकाश में अर्द्धचन्द्र* (2022) (कविता-संग्रह) ;
* *आत्मकथा की संस्कृति* (2003), *निराशा में भी सामर्थ्य* (2013), *रघुवीर सहाय* (2014, साहित्य अकादेमी, नयी दिल्ली के लिए विनिबन्ध), *जीने का उदात्त आशय* (2015) (आलोचना) ;
* *यही तुम थे* (2016, कवि वीरेन डंगवाल पर एकाग्र आलोचनात्मक संस्मरण) ;
* *प्रतिनिधि कविताएँ : मंगलेश डबराल* (2017, सम्पादन)।
* *प्रतिनिधि कविताएँ : वीरेन डंगवाल* (2022, सम्पादन)।
* इसके अतिरिक्त भर्तृहरि के इक्यावन श्लोकों की हिंदी अनुरचनाएँ प्रकाशित।

**पुरस्कार / सम्मान :** कविता के लिए वर्ष 1994 के भारतभूषण अग्रवाल स्मृति पुरस्कार और आलोचना के लिए 2003 के देवीशंकर अवस्थी सम्मान एवं उ.प्र. हिंदी संस्थान के रामचन्द्र शुक्ल पुरस्कार से सम्मानित। 2019 में इन्हें रज़ा फ़ेलोशिप प्रदान की गयी है।

**आजीविका :** वर्ष 1996 से 2013 तक वी.एस.एस.डी. कॉलेज, कानपुर और 2013 से 2018 तक डॉक्टर हरीसिंह गौर विश्वविद्यालय (केन्द्रीय विश्वविद्यालय), सागर (म.प्र.) में अध्यापन।

**सम्प्रति :** प्रोफ़ेसर एवं अध्यक्ष, हिंदी विभाग, विक्रमाजीत सिंह सनातन धर्म कॉलेज, कानपुर (उ.प्र.)—208002

बाहरी कड़ियाँ
-------------

हिन्दवी वेबसाइट पर पंकज चतुर्वेदी की कविताएँ: 

कविता कोश पर पंकज चतुर्वेदी की कविताएँ:
**राखी गोप** एक समाजिक कार्यकर्ता हैं, जोकि लैंगिक बराबरी के लिए काम करती है। ये फलाकाटा, अलीपुरद्वार जिले से हैं, जो पश्चिम बंगाल मे है । वे पिछले 13 वर्षों से अपने समुदाय के भीतर बाल विवाह और मानव तस्करी के खिलाफ काम कर रही हैं । 2017 में उनको ‘सर्वश्रेष्ठ व्यक्ति’ की श्रेणी में महिला सशक्तिकरण में उत्कृष्टता के लिए, मार्था फैरल पुरस्कार मिला। ये अवार्ड 2016 में प्रिया, रिज़वान अदातिया फाउंडेशन और मर्था फैरेल फाउंडेशन के द्वारा स्थापित किया गया था । ये अवार्ड साल में एक बार ऐसे व्यक्तियों और संस्थाओं को दिया जाता है, जिनका महिला सशक्तीकरण और लैंगिक बराबरी में महत्वपूर्ण योगदान है ।

प्रारंभिक जीवन
--------------

राखी सामाजिक रूप से पिछड़े परिवार से ताल्लुक रखती हैं । चाइल्ड इन नीड इंस्टिट्यूट (CINI) में एक वर्कशॉप से प्रेरित होकर राखी ने अपने आसपास के समुदाय के साथ मिलकर काम करन शुरू किया । उनके काम में पितृसत्ता, सामाजिक-सांस्कृतिक प्रथाए, असुरक्षित प्रवास और मानव तस्करी के मुद्दे शामिल थे । वह 2006 में CINI के साथ एक स्वयंसेवक बन के जुड़ी और समाज मे बदलाव के लिए काम करना शुरू किया । 2017 में उन्होनें, रवीन्द्र भारती विश्वविद्यालय, कोलकाता से सामाजिक कार्य में अपनी मास्टर्स डिग्री पूरी की ।

व्यवसाय
-------

वर्तमान में, वह CINI के साथ एक जिला संसाधन व्यक्ति के रूप में काम कर रही हैं, और साथ ही इसके अलावा राखी, कार्यस्थल पर महिलाओं के यौन उत्पीड़न की रोकथाम के लिए बनी स्थानीय समिति (LC) की सदस्य के रूप में भी काम कर रही है ।

एक दशक से अधिक समय से राखी ने बाल विवाह और मानव तस्करी से निपटने के लिए सामुदायिक स्तर पर बचाव और निवाराण दोनों तरह के उपाय विकसित किए हैं । उन्होंने अपने समुदाय में सुरक्षा जाल स्थापित किया है, जो बाल विवाह या मानव तस्करी के किसी भी घटना के बारे में जानकारी प्राप्त करने में मदद करता है। और इन जानकारियों को राखी, बाद में राज्य प्राधिकारी के पास ले जाती हैं । वह विभिन्न बचाव अभियानों का हिस्सा रही हैं, उन्होंने बाल विवाह और अवैध तस्करी के पीड़ितों की मदद की है और उन्हें सुरक्षित सरकारी आश्रय गृहों तक पहुँचाया हैं । उन्होंने पीड़ितों को राज्य प्रायोजित व्यावसायिक और आजीविका कार्यक्रमों से जोड़ा भी है । राखी अपने समुदाय में, विशेष रूप से महिलाओं, किशोर लड़कों और लड़कियों को बाल विवाह, मानव तस्करी, एचआईवी/एड्स और अन्य मुद्दों के बारे में जागरुक करती है । राखी राज्य और नागरिक समाज के अभिनेताओं को भी विभिन्न मुद्दों से जोड़ती है, ये उनके एजेंडे का हिस्सा है । 

वह जिले में 22 ग्राम पंचायतों, ब्लॉक विकास अधिकारी, पुलिस अधीक्षक, बाल कल्याण समिति और सीमा सुरक्षा बल (बीएसएफ) के साथ मिलकर मानव तस्करी को रोकने का काम करती है । वह विभिन्न सरकारी कार्यक्रमों जैसे एसएचजी (सेल्फ हेल्प ग्रुप) के गठन और महिलाओं के लिए माइक्रो-क्रेडिट की व्यवस्था का भी समर्थन करती हैं ।

पुरस्कार
--------

2017 में राखी गोप को ‘सर्वश्रेष्ठ व्यक्ति’ की श्रेणी में महिला सशक्तिकरण में उत्कृष्टता के लिए, मार्था फैरल पुरस्कार मिला।

1. ↑  "संग्रहीत प्रति". मूल से 24 फ़रवरी 2019 को पुरालेखित. अभिगमन तिथि 8 मार्च 2019.
2. ↑
3. ↑  "संग्रहीत प्रति". मूल से 24 फ़रवरी 2019 को पुरालेखित. अभिगमन तिथि 8 मार्च 2019.
[चित्र:|350px| **डॉ॰ रमेश चंद्र महरोत्रा** (17 अगस्त 1934 -) भारत के भाषावैज्ञानिक एवं हिन्दी साहित्यकार हैं।

परिचय
-----

रमेश चंद्र महरोत्रा का जन्म मुरादाबाद (उ॰प्र॰) में हुआ था। उन्होने एम॰ए॰ (हिंदी, भाषाविज्ञान) तथा पी॰एच॰डी॰ व डी॰लिट्॰ (भाषाविज्ञान) में करने के उपरान्त हिन्दी शिक्षण के क्षेत्र में प्रवेश किया। १९५९ में वे सागर विश्वविद्यालय में भाषाविज्ञान के सहायक प्राध्यापक नियुक्त हुए। उसके बाद १९६६ में रायपुर में भाषाविज्ञान में रीडर बने। १९७८ में रायपुर में ही प्राध्यापक नियुक्त हुए। सेवानिवृत्ति के बाद रायपुर में ही अवैतनिक मानसेवी प्रोफेसर के रूप में कार्यरत हैं।

चित्र:Https://commons.wikimedia.org/wiki/File:Ramesh chandra Malhotra.jpgरमेश चन्द्र महरोत्रा

कृतियाँ
-------

डॉ रमेश चन्द्र महरोत्रा की लगभग 50 पुस्तकें प्रकाशित हुईं है, जो निम्नलिखित हैं-

हिंदी में अशद्धियाँ, हिंदी का नवीनतम बीज व्याकरण, मानक हिंदी का शुद्धिपरक व्याकरण, हिंदी का शुद्ध प्रयोग, मानक हिंदी लेखन-नियमावली (पुस्तिका), मानक हिंदी का (व्यवहारपरक) व्याकरण, मानक हिंदी के शुद्ध प्रयोग-खंड 1, खंड-2, खंड-3, खंड-4, खंड-5, खंड-6, भाषिकी के दस लेख, भाषाविज्ञान का सामान्य ज्ञान, छत्तीसगढ़ी- संदर्भ-निदर्शनी, छत्तीसगढ़ी-मुहावरा-कोष, छत्तीसगढ़ी: परिचय और प्रतिमान, छत्तीसगढ़ी को शासकीय मान्यता, छत्तीसगढ़ी-हिन्दी-शब्दकोष (संपादन-सहयोग), छत्तीसगढ़ी मुहावरे और लोकोक्तियाँ, छत्तीसगढ़ी लेखन का मानकीकरण, मानक छत्तीसगढ़ी का सुलभ व्याकरण। आड़ी-टेढ़ी बात, लवशाला, अच्छा बनने की चाह, खंड-1, खंड-2, सुख की राहें, सफलता के रहस्य
चित्र:Https://commons.wikimedia.org/wiki/File:Book ramesh chandra malhotra.jpgपुस्तक 
प्रकाशि‍त लेख एवं संदर्भिका
हिंदी भाषा और भाषाविज्ञान विषयक 1065, अन्य विषयों पर 512, आकाशवाणी से 144 वार्ताओं आदि का प्रसारण, शोधपत्रिकाओं, अन्य पत्र-पत्रिकाओं, संकलनों, विषेषांकों और अन्य ग्रंथों में छपे लेखों की संख्या 154

चित्र:Https://commons.wikimedia.org/wiki/File:Pustak ramesh malotra.jpgसफलता के रहस्य

सम्मान
------

* भारत सरकार की हिंदी साहित्यकार विवरणी में छत्तीसगढ़ के केवल दो लेखकों और हिंदी प्रचारकों में से एक
* नगर राजभाषा कार्यान्वयन समिति (उपक्रम) कोलकाता सम्मान
* पंडित सुंदरलाल शर्मा सम्मान, छत्तीसगढ़ राज्य शासन व अन्य 11 सम्मान

### विद्वज्जनोचित संस्थाओं से विविधस्तरीय न्यूनाधिक संबद्धता

विश्‍ववि‍द्यालय अनुदान आयोग, संघ लोकसेवा आयोग, केन्द्रीय हिंदी निदेशालय, वैज्ञानिक तकनीकी शब्दावली का स्थायी आयोग -परामर्शदात्री समिति, राष्ट्रीय शैक्षणिक अनुसंधान एवं प्रशि‍क्षण केन्द्र परिषद्, केन्द्रीय हिंदी शि‍क्षण मंडल, पर्यावरण एवं वन मंत्रालय, मानव संसाधन विकास मंत्रालय, भारतीय सामाजिक विज्ञान अनुसंधान परिषद्, लिंग्विस्टिक सोसायटी ऑफ इंडिया, हिंदी साहित्य सम्मेलन, उत्तर प्रदेश हिंदी संस्थान, भारत सरकार कर्मचारी चयन आयोग (मध्य क्षेत्र), भारतीय भाषा परिषद, हरियाणा साहित्य अकादमी, बिहार राज्य सहायक सेवा चयन मंडल, राजस्थान लोक सेवा आयोग, मध्य प्रदेश उच्च शि‍क्षा अनुदान आयोग, मध्य प्रदेश लोक सेवा आयोग, मध्य प्रदेश हिंदी ग्रंथ अकादमी-प्रबंधक मंडल एवं कार्यसमिति, मध्य प्रदेश साहित्य परिषद्, मध्य प्रदेश पाठ्य पुस्तक निगम, मध्य प्रदेश भाषाविज्ञान परिषद्, आकाशवाणी परामर्शदात्री समिति, 22 विश्‍ववि‍द्यालयों के शोध-अनुभाग!

बाहरी कड़ियाँ
-------------
प्राचीन संगीत ग्रन्थों में **राग दरबारी कान्हड़ा** के लिये भिन्न नामों का उल्लेख मिलता है। कुछ ग्रन्थों में इसका नाम कणार्ट, कुछ में कणार्टकी तो अन्य ग्रन्थों में कणार्ट गौड़ उपलब्ध है। वस्तुत: कन्हण शब्द कणार्ट शब्द का ही अपभ्रंश रूप है। कान्हड़ा के पूर्व दरबारी शब्द का प्रयोग मुगल शासन के समय से प्रचलित हुआ ऐसा माना जाता है। कान्हड़ा के कुल कुल 18 प्रकार माने जाते हैं-

दरबारी, नायकी, हुसैनी, कौंसी, अड़ाना, शहाना, सूहा, सुघराई, बागे्श्री, काफ़ी, गारा, जैजैवन्ती, टंकी, नागध्वनी, मुद्रिक, कोलाहल, मड़ग्ल व श्याम कान्हड़ा। इनमे से कुछ प्रकार आजकल बिलकुल भी प्रचार में नहीं हैं।

थाट - आसावरी

स्वर - गन्धार, निषाद व धैवत कोमल। शेष शुद्ध स्वरों का प्रयोग।

जाति - सम्पूर्ण षाडव

वादी स्वर - रिषभ (रे)

सम्वादी स्वर -पंचम (प)

समप्रकृति राग - अड़ाना

गायन समय - रात्रि का द्वितीय प्रहर

**विशेषता** - यह राग आलाप के योग्य है। पूर्वांग-वादी राग होने के कारण इसका विस्तार अधिकतर मध्य सप्तक में होता है। दरबारी कान्हड़ा एक गम्भीर प्रकृति का राग है। विलम्बित लय में इसका गायन बहुत ही सुन्दर लगता है।

आरोह- सा रे ग\_s म प ध\_- नि\_ सां,

अवरोह- सां, ध॒, नि॒, प, म प, ग॒, म रे सा।

पकड़- ग॒ रे रे, सा, ध॒ नि॒ सा रे सा
नेहा आहुजा**नेहा आहुजा** ओलंपिक के लिए अर्हता प्राप्त करने वाली और भारतीय विशालकाय स्लैलम और स्लैलम अल्पाइन स्कीइंग फाइनल में प्रतिस्पर्धा करने वाली भारत के इतिहास में पहली भारतीय महिला है। नेहा भारतीय सीमा सुरक्षा अधिकारी और भारतीय संस्थान स्कीइंग और पर्वतारोहण और शीतकालीन खेलों के निदेशक के प्रिंसिपल कॉम एस पी आहुजा की बेटी है। वह टोरिन में २००६ के शीतकालीन ओलंपिक में भाग लेने वाले चार भारतीयों में से एक थी। उनकी बहन शेफाली आहूजा ने चीन की हरबिन में आयोजित तीसरी शीतकालीन एशियाई खेलों में भारत का प्रतिनिधित्व किया और अच्छा प्रदर्शन दिखाया। नेहा की छोटी बहन स्वाती अहुजा ने एमटीवी रोडीज के चौथे सत्र में भाग लिया था। 

भारतीयों की प्रति शीतकालीन ओलंपिक रिकॉर्ड अल्पाइन स्कीइंग में भागीदारी सबसे पहले १९६४ में देखी गई थी। तब से, ८ एथलीट (६ पुरुष और २ महिलाएं) ने ५ शीतकालीन खेलों में हिस्सा लिया है। ओलंपिक में पहले भारतीय पुरुष जेरेमी बुजोकोवस्की है जिन्होंने १९६४ में इन्सब्रुक में अल्पाइन स्कीइंग/मेनस डाउनहिल में हिस्सा लिया था। और शीतकालीन ओलंपिक अल्पाइन स्कीइंग/महिला स्लोम में हिस्सा लेने वाली पहली भारतीय महिला है, कैलगरी में शैलजा कुमार हैं जिन्होंने १९८८ में प्रतिस्पर्धा में हिस्सा लिया था। और २००६ में अल्पाइन स्कीइंग/महिला स्लोम में नेहा आहूजा ने हिस्सा लेकर अच्छा प्रदर्शन दिखाया था।

बाहरी कड़ियाँ
-------------

* Tahoe.com news story

सन्दर्भ
-------

1. ↑   "Jeremy Bujakowski entry". sports-reference. sports-reference. Retrieved 16 December 2012.
रमाशंकर मिश्र का जन्म स्थान: इलहाबाद**रमाशंकर मिश्र** हिन्दी के प्रसिद्ध कवि हैं।

जीवन परिचय
----------

पिता - स्व0 श्री रामक्रष्ण मिश्र आयुर्वेदाचार्य ; माता - स्व0 श्रीमती सुन्दर देवी मिश्रा

पत्नी - श्रीमती शैलकुमारी मिश्रा

जन्मतिथि - 07-09-1937 जन्मस्थान - दारागंज, प्रयाग इलाहाबाद

पिता का जन्मस्थान - ग्राम समगरा, मर्का, बांदा, उ0 प्र0

पिता का निवास स्थान - कतिपय वर्ष दारागंज, प्रयाग और तत्पाश्चात् कर्वी चित्रकूट, उ0 प्र0

सेवा स्थल - अंग्रेजी प्रवक्ता और प्रधानाचार्य के रूप में श्री जे0पी0 शर्मा इण्टर कालेज, बबेरू, बांदा, उ0प्र0

### शिक्षा

* एम0ए0 अंग्रेजी इलाहाबाद विश्वविद्यालय
* एम0 ए0 हिन्दी आगरा विश्वविद्यालय
* साहित्यरत्न, हिन्दी साहित्य सम्मेलन प्रयाग, इलाहाबाद
* एल0टी0, के0पी0 टेनिंग कालेज इलाहाबाद

प्रकाशित रचनायें
----------------

### महाकाव्य

1- स्वामी विवेकानन्द 2- भीष्म पितामह 3-लवकुश 4- साध्वी द्रौपदी 5- महासती अनसूया 

6- महानारी मदालसा 7- भगिनी निवेदिता 8- धर्मराज युधिष्ठिर 9-भक्त प्रवर सम्राट ध्रुव 

10- विप्रवीर परशुराम 11- भक्त सम्राट प्रहलाद

### खण्डकाव्य

1- सुलोचना का सतीत्व 2- महादेवी राज्यश्री 3- डॉ॰ ऐनी बेसेण्ट 4- राजर्षि मांधाता 5- इन्द्राणी

### कविता-संग्रह

1- अन्तर्यात्रा 2- सरस स्वर 3- नयी कवितायें 4- प्रयोगवादी आयाम 5- विविध भाव तरंगें
6- नवीन भावगीत 7- ज्ञानगीत तरंग

### विशेष

1- 14 रचनाओं पर शोधप्रबंध लिखकर एक शोध छात्र ने सागर विश्वविद्यालय म0 प्र0 से पी-एच0 डी0 की उपाधि प्राप्त किया है।

2- एक छात्र ने दो महाकाव्यों पर शोध अधिनिबंध लिखकर उज्जैन विश्वविद्यालय से एम0 फिल0 प्राप्त किया है।

सम्मान
------

1- विशिष्ट सम्मान पत्र सन् 1985 में 2- विशिष्ठ सम्मान पत्र सन् 1991 3- काव्यश्री सन् 1996 में
4- निराला सम्मान पत्र सन् 2004 में5- साहित्य विभूषण सम्मान सन् 2006 में
6- समर्पण सम्मान सन् 2007 में

कविता के उदाहरण
---------------

### महाकाव्यों से उदाहरण

(1) सागर मंजूषा दीपशिखा

साधना तपस्या की प्यासी।

पाषाण शिला कहती पुकार,

अब जाग उठो भारतवासी।। (स्वामी विवेकानन्द महाकाव्य सर्ग 8 पृ0 106)

(2) भारत की अध्यात्मिकता,

संस्कृति-मस्तक की बिन्दी।

वह व्यथा-कथा की अथ-इति,

श्रद्धा स्वराष्ट्र की हिन्दी।। (साध्वी द्रौपदी महाकाव्य सर्ग 11 पृ0 282)

(3) मधुऋतु आश्रम में आ उतरी,

अनसूया महासती के संग।

मधुकर कलिका की वार्तायें,

चढता जीवन में प्रणय-रंग।। (महासती अनसूया सर्ग तृतीय पृ0 54)

(4) पैदा हो आयरलैण्ड-मध्य,

भारत को मातृभूमि माना।

आध्यात्म जगत में कार्य किया,

भारतमाता को पहचाना।। (भगिनी निवेदिता सर्ग अश्टम पृ0 109)

### खण्डकाव्यों से उदाहरण

(1) अपनी संस्कृति में नयी विभा,

आये, असुरत्व हटे प्रचण्ड।

मानवता के नव सुमन खिलें,

राक्षसी वृत्ति हो खण्ड-खण्ड।। (सुलोचना का सतीत्व सर्ग चतुर्थ पृ0 62)

(2) चन्द्रमा चांदनी से भरता,

पावन प्रयाग का तीर्थराज।

मानों फैला राज्यश्री-यश,

अरु हर्ष-कीर्ति धवलित समाज।। (महादेवी राज्यश्री सर्ग पंचम पृ0 81)

### कविवत संग्रहों से उदाहरण

(1) जब तक नभ में रवि, शशि, तारक,

भूपर गंग-यमुन में पानी।

गर्जितोर्मि सागर के जल में,

तब तक तेरी अमर कहानी।। (अन्तर्यात्रा की कविता क्रातिवीर चन्द्रशेषर आजाद पृ0 120)

(2) माता निर्मल गायत्री,

वात्सल्य सुरभि भरती है।

घर के उजडे उपवन को,

निर्मल पवित्र करती है।। (सरस स्वर की कविता मां का महत्व पृ0 80)
**निकोलाय रेरिख** (रूसी : Николай Константинович Рерих / Nikolai Konstantinowitsch Rerich ; 9 अक्टूबर, 1874 – 13 दिसम्बर, 1947) रूसी चित्रकार, लेखक, पुरातत्त्वविद, थियोसोफिस्ट, दार्शनिक थे। वे हिप्नोसिस एवं अन्य आध्यात्मिक क्रियाओं से प्रभावित थे तथा उनकी कलाकृतियों में उसकी छाप भी दिखती है।

वे नौ अक्टूबर, 1874 को सेंट पीटर्सबर्ग (रूस) में पैदा हुए, किंतु वह लंबे समय तक भारत में रहे। इन्होंने रूस, यूरोप, मध्य एशिया, मंगोलिया, तिब्बत, चीन, जापान और भारत की यात्राएं कीं। 1928 से वह हिमालय के सम्मुख आए। इसके अनुपम सौंदर्य से वह इतने प्रभावित हुए कि इन्होंने अपने जीवन के बीस वर्ष कुल्लू घाटी में व्यतीत किए। 73 वर्ष के अपने जीवन काल में इन्होंने विज्ञान और दर्शन के क्षेत्र में अपार ज्ञान प्राप्त किया, लेकिन प्रमुख रूप से यह अमर चित्रकार के रूप में प्रसिद्ध हुए। इनके सम्मान में अमरीका में 1929 में 29 मंजिला विशाल भवन बनवाया गया। यहां इनकी चित्रकारियां संग्रहित हैं। कुल्लू घाटी के एक गांव नग्गर में रोरिक संग्रहालय बनाया गया है। 13 दिसम्बर 1947 को इनका निधन हुआ। यह महर्षि के नाम से प्रसिद्ध थे।

बहुमुखी प्रतिभा के धनी रोरिक न केवल एक महान चित्रकार ही थे बल्कि पुरातत्ववेत्ता, कवि, लेखक, दार्शनिक और शिक्षाविद् थे। वे हिमालय में एक इंस्टीट्यूट स्थापित करना चाहते थे। इस उद्देश्य से उन्होंने राजा मण्डी से १९२८ में ’’हॉल एस्टेंट नग्गर‘‘ खरीदा।

सन्दर्भ
-------

1. ↑  "हिमालय का चितेरा रोरिक". मूल से 21 दिसंबर 2012 को पुरालेखित. अभिगमन तिथि 9 जनवरी 2013.

बाहरी कड़ियाँ
-------------

* 1924 : निकलाय रेरिख़ द्वारा तत्कालीन भारत का आँखों देखा चित्रण
* प्रसिद्ध चित्रकार निकोलाई रोरिख
नगला टाँक उत्तर प्रदेश राज्य के मैनपुरी जिले में करहल तहसील का गाँव है ! इस गाँव में यादवों के अलावा अन्य किसी जाति के लोग नहीं हैं ! इस गाँव में देशभक्ति का जज्बा कूट - कूट कर भरा है ! इस गाँव के युवा देश सेवा के लिये बढ़ चढ़कर आगे आये हैं ! गाँव में ऐसा कोई घर नहीं जिस घर से कोई व्यक्ति देश सेवा के लिये न गया हो !

वर्ष 1995 में इस गाँव के शहीद रामाधार सिंह यादव जम्मू कश्मीर के कुपवाड़ा में बॉर्डर पर आतंकवादियों के सामने दीवार बन कर खड़े हो गये तथा आतंकवादियों को अंदर घुसने नहीं दिया किन्तु वे आतंकवादियों की भारी गोलीबारी का शिकार हो गये एवं अपने देश के लिये सर्वोच्च बलिदान देकर हम सबकी यादों में अमर हो गये ।

इससे पहले इसी गांव के चरण सिंह यादव ने श्रीलंका में शहादत दी !

Kupwada hero Martyr Ramadhar Singh Yadav belongs from Nagla Tank Village that has the small village in Karhal With a population of about 500. Nagla Tank has earned the unique distinction of having one member from each family in the armed forces. Some families have more than one member of the family in the armed forces. People are proud of their fathers, brothers and sons.

The distance of Nagla Tank from Karhal Railway Station is just 5 km. This is a very beautiful village. Here you can enjoy nature's views. The Village surrounded from gardens. If you are go to the village, do not forget to see the memorials of the martyrs who are indicative of the gallantry of this village. There is a nearby Nagla Tank Ghat on the Sengar river where you can enjoy a bath and swim.
सेनानी
**रामचन्द्र शर्मा** भारत के स्वतंत्रतासंग्राम सेनानी थे। उनकी की गणना उन कुछ गिने चुने लोगो में की जा सकती है जिनके जीवन का उद्देश्य व्यक्तिगत सुख लिप्सा न होकर समाज के उन सभी लोगो के हित के लिए अत्मोत्सर्ग रहा है। यही कारण है कि स्वतंत्रता संग्राम में अपने अद्वितिय योगदान के पश्चात पंडित जी ने अपने संघर्ष की इति स्वतंत्रता प्राप्ति के बाद भी नहीं मानी. वे आजीवन पीड़ित मानवता के कल्याण के लिए जूझते रहे। पंडित जी सर्वे भवंतु सुखीनः में विश्वास करते थे। उनकी मान्यता थी "कीरति भनति भूति भुलि सोई, सुरसरि सम सब कन्ह हित होई."

परिचय
-----

पंडित जी का जन्म ७ मार्च १९०२ को ग्राम अमवा, पोस्ट: घाटी, थाना - खाम पार, जनपद - गोरखपुर (वर्तमान देवरिया जनपद) में हुआ था। वे अपने माता पिता की अंतिम संतान थे। पंडित जी से बड़ी पाँच बहने थी। यही कारण था की पंडित जी का बचपन अत्यंत लड़ प्यार से बीता. यद्यपि पंडित जी उच्च शिक्ष प्राप्त नहीं कर सके किंतु स्वाध्याय और बाबा राघवदास के सनिध्य में इतना ज्ञानार्जन किया कि उन्हे किसी विश्वविद्यालीय डिग्री की आवश्यकता नहीं रही। तत्कालीन परम्पराके अनुसार पंडित जी का विवाह भी बचपन में ही ग्राम-अमवा से चार किलोमीटेर उत्तर दिशा में स्थित ग्राम - दुबौलि के पं रामअधीन दूबे जी की पुत्री श्रीमती लवंगा देवी, के साथ हो गया था किन्तु बाबा राघव दास से दीक्षा लेने के पाश्‍चात सभी बंधानो को तोड़कर वे स्वतंत्रता संग्राम में कूद पड़े.

सर्व प्रथम १९२७ ई. में नमक सत्याग्रह में जेल गये। सन १९२८ ई में भेगारी में नमक क़ानून तोड़कर बाबा राघवदास जी के साथ जेल गये। वहाँ बाबा ने उन्हे राजनीति का विधिवत पाठ पढ़ाया. सन १९३० ईमे नेहरू जी के नेतृत्व में गोरखपुर में सत्यग्रह करते समय गिरफ्तार हुए. सन १९३२ ई में थाना भोरे जिला गोपालगंज (बिहार) में गिरफ़तार हुए और गोपालगंज जेल में निरुध रहे। १९३३ में पटना में सत्याग्रह करते समय गिरफ्तार हुए और १ वर्ष तक दानापुर जेल में बंद रहे। १९३९ में लाल बहादुर शास्त्री, डॉ सम्पूर्णानन्द, कमलापति त्रिपाठी के साथ बनारस में गिरफ्तार हुए. कुछ दिनों बनारस जेल में रहने के पश्चात उन्हें बलिया जेल में स्थानांतरित कर दिया गया। १० अगस्त १९४२ को ये भारत छोडो आन्दोलन में गिरफ्तार हुए. जब ये जेल में ही थे इनके पिता राम प्रताप पाण्डेय का स्वर्गवास हो गया, फिर भी अंग्रेजों ने अपने दमनात्मक दृष्टि कोण के कारण इन्हें पेरोल पर भी नहीं छोड़ा. १९४५ में इनकी माता निउरा देवी भी दिवंगत हो गयीं। इनकी पत्नी श्रीमती लवंगा देवी भी स्वतंत्र भारत देखने से वंचित रही। १४ अगस्त १९४७ को उनका भी निधन हो गया किन्तु पंडित जी के लिए राष्ट्र के सुख दुःख के समक्ष व्यक्तिगत सुख दुःख का अर्थ नहीं रह गया था।

पंडित जी १९४७ में कांग्रेस के जिलामंत्री निर्वाचित हुए. जहा अन्य लोग सत्ता सुख में निमग्न थे, पंडित जी को पुकार रहा था, देश के अनेकानेक वंचित लोगों का कऋण क्रंदन और यही कारण था की पंडित जी समाजवादी आन्दोलन से जुड़ गए। १९५२ में मार्क्स के दार्शनिक चिंतन से अत्यंत प्रभावित हुए और तबसे जीवन पर्यंत एक सच्चे समाजवादी के रूप में संघर्ष रत रहे। यद्यपि २६ अगस्त १९९२ को काल के कुटिल हाथो ने पंडित जी को हमसे छीन लिया, फिर भी अपनी यशः काया से वे हमारे बीच सदैव विद्यमान हैं। पंडित जी अपने पीछे एक भरा पूरा परिवार छोड़ गए हैं। जिनमें उनके एकलौते पुत्र श्री हनुमान पाण्डेय और तीन पुत्रिया श्रीमती अन्ना पूर्ण देवी, श्रीमती धन्नापूर्ण देवी और श्रीमती ललिता देवी के साथ तीन पुत्र श्री वशिष्ठ पाण्डेय, रामानुज पाण्डेय, द्वारिका पाण्डेय और दो पौत्रिया उर्मिला देवी और उषा देवी विद्यमान हैं।
१९५० तथा १९६० के दशक में कम्प्यूतरों के प्रचालन तंत्र तथा कम्पाइलर, हार्डवेयर खरीदने पर उसके साथ प्रदान किए जाते थे और अलग से कोई शुल्क नहीं लगता था। उस समय मानव द्वारा पढ़ा जा सकने वाला सॉफ्टवेयर (स्रोत कोड) प्रायः वितरित किया जाता था ताकि उसमें मौजूद गलतियों को ठीक किया जा सके या उनमें कोई नए फलन (function) जोड़े जा सकें। अभिकलन प्रौद्योगिकी का प्रचलन अधिकांश विश्वविद्यालयों में ही हुआ। इन विश्वविद्यालयों में जो परिवर्तन/परिवर्धन किए गए वे दूसरों के साथ भी साझा किए गए और इस प्रकार संस्थानों ने साझेदारी की दिशा में कदम बढ़ाया।

जैसे-जैसे बड़े-आकार के प्रचालन तंत्रों में परिपूर्णता आने लगी, अब ऐसा समय आया कि बहुत कम संस्थान इन प्रचालन तंत्रों में परिवर्धन की अनुमति देते थे। धीरे-धीरे ये प्रचालन तंत्र बन्द स्रोत हो गए। 

किन्तु उपयोगकारी सोफ़्टवेयर एवं अन्त अनुप्रयोग अब भी साझा किए जाते हैं तथा सॉफ्टवेयर को साझा करने के लिए नई संस्थाएँ आ चुकी हैं।

मुक्त स्रोत सॉफ्टवेयर का का संकल्पनात्मक चित्र (नाम स्पेनी भाषा में हैं)

प्रमुख घटनाएँ
-------------

* १९६९ - यूनिक्स का जन्म

* 1980 – यूजनेट (Usenet) का पदार्पण

* 1983 – रिचर्ड स्तालमैन ने ग्नू (GNU) परियोजना आरम्भ की

* 1989 – 386BSD पर कार्य आरम्भ

* **1991** – लाइनस टॉरवाल्ड्स ने लिनक्स का विकास किया

* 1993 – रेड हैट (Red Hat) की स्थापना

* 1994 – MySQL के विकास पर कार्य आरम्भ

* 1996 – अपाचे का वेब पर अधिकार

* 1998 – नेटस्केप ने अपने ब्राउजर को मुक्तस्रोत कर दिया

* 2004 – कैनोनिकल ने उबन्टू को रिलीज किया

सन्दर्भ
-------

इन्हें भी देखें
---------------

* लिनक्स का इतिहास
* मुक्तस्रोत सॉफ्टवेयर
* निःशुल्क और मुक्तस्रोत सॉफ्टवेयर
* मुक्तस्रोत सॉफ्टवेयर का विकासक्रम
रागमाला के एक लघु चित्र में राग वसंतराग बसंत या राग वसंत शास्त्रीय संगीत की हिंदुस्तानी पद्धति का राग है। वसंत का अर्थ वसंत ऋतु से है, अतः इसे विशेष रूप से वसंत ऋतु में गाया बजाया जाता है। इसके आरोह में पाँच तथा अवरोह में सात स्वर होते हैं। अतः यह औडव-संपूर्ण जाति का राग है। वसंत ऋतु में गाया जाने के कारण इस राग में होलियाँ बहुत मिलती हैं। यह प्रसन्नता तथा उत्फुल्लता का राग है। ऐसा माना जाता है कि इसके गाने व सुनने से मन प्रसन्न हो जाता है। इसका गायन समय रात का अंतिम प्रहर है किंतु यह दिन या रात में किसी समय भी गाया बजाया जा सकता है। रागमाला में इसे राग हिंडोल का पुत्र माना गया है। यह पूर्वी थाट का राग है। शास्त्रों में इससे मिलते जुलते एक राग वसंत हिंडोल का उल्लेख भी मिलता है। यह एक अत्यंत प्राचीन राग है जिसका उल्लेख अनेक प्राचीन ग्रंथों में मिलता है।

संक्षिप्त परिचय राग बसंत-

**"दो मध्यम कोमल ऋषभ चढ़त न पंचम कीन्ह।**

**स-म वादी संवादी ते, यह बसंत कह दीन्ह॥'**

आरोह- सा ग, म॑ ध॒ रें॒ सां, नि सां।

अवरोह- रें॒ नि ध॒ प, म॑ ग म॑ ऽ ग, म॑ ध॒ ग म॑ ग, रे॒ सा।

पकड़- म॑ ध॒ रें॒ सां, नि ध॒ प, म॑ ग म॑ ऽ ग।

वादी स्वरः सा

संवादीः म

थाट- पूर्वी (प्रचलित)

इस राग के बारे में कुछ मतभेद भी हैं। पहले मतानुसार इस राग में केवल तीव्र मध्यम का प्रयोग होना चाहिये, मगर दूसरे मतानुसार दोनो म का प्रयोग होना चाहिये जो कि आज प्रचलन में है।

विशेषता- उत्तरांग प्रधान राग होने की वजह से इसमें तार सप्तक का सा ख़ूब चमकता है। शुद्ध म का प्रयोग केवल आरोह में एक विशेष तरह से होता है- सा म, म ग, म॑ ध॒ सां।

गायन समय- रात्रि का अंतिम प्रहर (मगर बसंत ऋतु में इसे हर समय गाया बजाया जा सकता है।

इसे परज राग से बचाने के लिये आरोह में नि का लंघन करते हैं-

सा ग म॑ ध॒ सां

या

सा ग म॑ ध॒ रें॒ सां

विशेष स्वर संगतियाँ-

१) प म॑ ग, म॑ ऽ ग

२) म॑ ध॒ रें सां

३) सा म ऽ म ग, म॑ ध॒ रें॒ सां

सन्दर्भ
-------



| * दे
* वा
* सं
हिंदुस्तान संगीत पद्धति के प्रमुख राग |
| --- |
| बसंत | बहार | यमन | हिंडोल | काफ़ी | बागेश्वरी | भूपाली । मुल्तानी । भैरवी |

Basant; Hath Ki Safai; Wadda Kar Le Saajna, Basant Bahar; Chhaya; Chham Chham Nachat Ayi Bahar
भारत का **राष्ट्रीय सांख्यिकी आयोग** एक स्वायत्त संस्था है जिसकी स्थापना २००६ में की गयी थी। २००५ में भारत सरकार ने सी रंगराजन की अध्यक्षता वाली आर्थिक सलाहकार समिति की संस्तुति के आधार पर इसकी स्थापना का निर्णय लिया। आयोग में एक अंशकालिक अध्यक्ष, चार अंश कालिक सदस्य तथा एक पदेन सदस्य हैं। भारत के मुख्य सांख्यिकीविद् का पद विशेष रूप से राष्ट्रीय सांख्यिकी कार्यालय के अध्यक्ष के तौर पर सृजित किया गया है। राष्ट्रीय सांख्यिकी आयोग के लिए विशेष रूप से सृजित भारत के मुख्य सांख्यिकीविद् का पद आयोग के सचिव हैं। वे भारत सरकार में सांख्यिकी और कार्यक्रम कार्यान्वयन मंत्रालय के सचिव भी हैं।

पृष्ठभूमि
---------

डा.सी. रंगराजन की अध्यक्षता में जनवरी,2000 में सरकार द्वारा गठित आयोग द्वारा देश में सांख्यिकीय प्रणाली तथा सरकारी सांख्यिकी के समस्त कार्यक्षेत्र की समीक्षा की गई। रंगराजन आयोग ने अगस्त, 2001 में सरकार को अपनी रिपोर्ट प्रस्तुत की। इस आयोग की प्रमुख सिफारिशों में से एक सिफारिश देश के सभी कोर सांख्यिकीय कार्यकलापों हेतु एक नोडल तथा शक्ति प्रदत्त निकाय के रूप में सांख्यिकीय संबंधी एक स्थायी राष्ट्रीय आयोग स्थापित करने के बारे में थी ताकि सांख्यिकीय प्राथमिकताओं तथा मानकों का विकास, प्रबोधन एवं प्रवर्तन किया जा सके और सांख्यिकी से जुड़े विभिन्न अभिकरणों के बीच सांख्यिकीय समन्वय सुनिश्चित हो सके। रंगराजन आयोग ने यह भी सिफारिश की थी कि शुरुआती तौर पर आयोग का गठन सरकारी आदेश के माध्यम से किया जाए। 

रंगराजन आयोग के सिफारिशों के अनुसरण में, 1 जून,2005 को, भारत सरकार ने राष्ट्रीय सांख्यिकी आयोग स्थापित करने का निर्णय लिया। आयोग में एक अंशकालिक अध्यक्ष, चार अंश कालिक सदस्य तथा एक पदेन सदस्य हैं। भारत के मुख्य सांख्यिकीविद् का पद विशेष रूप से राष्ट्रीय सांख्यिकी कार्यालय के अध्यक्ष के तौर पर सृजित किया गया है। राष्ट्रीय सांख्यिकी आयोग के लिए विशेष रूप से सृजित भारत के मुख्य सांख्यिकीविद् का पद आयोग के सचिव हैं। वे भारत सरकार में सांख्यिकी और कार्यक्रम कार्यान्वयन मंत्रालय के सचिव भी हैं।

इन्हें भी देखें
---------------

* केन्द्रीय सांख्यिकीय संगठन
* भारतीय सांख्यिकी संस्थान

बाहरी कड़ियाँ
-------------

* **राष्ट्रीय सांख्यिकी आयोग** का जालघर
* National Statistical Commission (NSC)
**राष्ट्रीय शिक्षा परिषद - बंगाल** (**National Council of Education - Bengal** )  सतीश चंद्र मुखर्जी तथा अन्य भारतीय राष्ट्रवादियों द्वारा सन १९०६ में बंगाल में स्थापित एक संगठन था जिसका उद्देश्य विज्ञान और प्रौद्योगिकी का बढ़ावा देना था। यह *स्वदेशी* औद्योगीकरण आन्दोलन का एक भाग था। इस परिषद ने बंगाल नेशनल कॉलेज और बंगाल तकनीकी संस्थान की स्थापना की। बाद में ये दोनों संस्थान मिलकर जादवपुर विश्वविद्यालय बना। परिषद के अधीन काम करने वाली संस्थाओं को स्वदेशी गतिविधियों का केंद्र माना जाता था। अंग्रेज सरकार ने इनमें देशभक्ति के गीतों के गायन जैसी राष्ट्रवादी गतिविधियों पर प्रतिबंध लगा दिया था।

पृष्ठभूमि
---------

आधुनिक भारत के तीन विश्वविद्यालयों में से एक कलकत्ता विश्वविद्यालय  अंग्रेजों द्वारा कलकत्ता में 1861 में स्थापित किया गया था ताकि भारत में अभिजात वर्ग के बीच पश्चिमी दार्शनिक विचारों का प्रसार किया जा सके। 19वीं शताब्दी के अंत में, भारतीय उपमहाद्वीप के भीतर एक मजबूत राष्ट्रवादी आंदोलन और पहचान उभरी। यह आन्दोलन बंगाल में सर्वाधिक प्रबल था जहाँ २०वीं शताब्दी के आरम्भ में *स्वदेशी* आंदोलन प्रमुखता से उभरा। इसमें युवाओं की पर्याप्त भागीदारी थी। प्रमुख राष्ट्रवादियों ने कलकत्ता विश्वविद्यालय को मुख्य रूप से एक पश्चिमी संस्थान के रूप में समझा। भारतीय दर्शन और मानविकी के बजाय इस विश्वविद्यालय में पश्चिमी दर्शन और मानविकी के अध्ययन पर अधिक बल था। इसके स्नातक बड़ी संख्या में आईसीएस और प्रशासनिक अधिकारी बनते थे जिसे ब्रिटिश उपनिवेशवाद की रक्षा के लिये एक मजबूत दीवार बनाने के रूप में देखा जाता था। इसी से कलकत्ता विश्वविद्यालय को *गोलदीघीर गुलामखाना* (गोलदीघी का गुलामखाना) कहा जाने लगा। (यह विश्वविद्यालय गोलदीघी झील के किनारे है।)

डॉन सोसायटी
-----------

सतीश चंद्र मुखर्जी दक्षिण कलकत्ता के भवानीपुर नामक उपनगर में शिक्षक थे। उन्होंने 1895 में *भागवत चतुष्पाठी* नामक संस्था की स्थापना की। इस संस्थान ने इतिहास एवं भारतीय धर्म और दर्शन की शिक्षा को बढ़ावा दिया। 1897 में सतीश चन्द्र मुखर्जी ने *डॉन* (*Dawn*) पत्रिका की स्थापना की। 1902 में उन्होंने *डॉन सोसाइटी की* स्थापना की। डॉन सोसायटी तथा डॉन पत्रिका के माध्यम से उन्होंने भारतीय दर्शन और विचारों को आगे बढ़ाया । उन्होंने कलकत्ता विश्वविद्यालय के पाठ्यक्रम की इस बात के लिये आलोचना की कि उसमें राष्ट्र निर्माण के लिए जरूरी चीजों पर बल नहीं दिया गया था। मुखर्जी के काम और विचारों को उस समय के बंगाल के प्रमुख दिग्गजों के बीच समर्थन मिला। जल्द ही, *डॉन सोसायटी ने भारतीय शिक्षा देने का आह्वान किया जिसमें* विज्ञान पर बल देने के साथ-साथ भारतीय विचारों की ओर ध्यान देने की बात कही जा रही थी।

सन्दर्भ
-------

1. ↑  "Shaping the Dream". *National Council of Education Bengal*. मूल से 8 June 2020 को पुरालेखित.
2. ↑  Palit, Chittabrata (2011). Gupta, Uma Das (संपा॰). *Science and modern India : an institutional history, c. 1784-1947*. Delhi: Longman Pearson Education. पपृ॰ 851–852. आई॰ऍस॰बी॰ऍन॰ 9788131753750.
3. ↑  "National Council of Education". *Banglapedia* (अंग्रेज़ी में). अभिगमन तिथि 2017-08-23.
4. ↑  Other two being Bombay (now Mumbai) and Madras University
5. ↑  Chattopadhyaya, Debi Prasad (1999). *History of Science, Philosophy and Culture in Indian Civilization: pt. 1. Science, technology, imperialism and war*. Pearson Education India. पृ॰ 851. आई॰ऍस॰बी॰ऍन॰ 978-81-317-2818-5.

इन्हें भी देखें
---------------

* राष्ट्रीय शिक्षा आन्दोलन
* स्वदेशी आन्दोलन
**नरेश चन्द्रा** (जन्म 1934) पूर्व भारतीय सिविल सेवक हैं जो केबिनेट सचिव (1990–92) और संयुक्त राज्य अमेरिका में भारतीय राजदूत (1996–2001) रह चुके हैं। उन्हें २००७ में भारत के द्वितीय सर्वोच्य नागरीक सम्मान पद्म विभूषण से नव़ाज़ा गया।

पूर्व जीवन
----------

उनका जन्म १ अगस्त १९३४ को इलाहाबाद में हुआ। उनकी शिक्षा भी इलाहाबाद में ही हुई जहाँ इलाहाबाद विश्वविद्यालय से उन्होंने गणित विषय में स्नातकोत्तर की उपाधि प्राप्त की। कुछ समय के लिए उन्होंने इलाहाबाद विश्वविद्यालय में व्याख्याता का कार्य भी किया।

सिविल सेवा
----------

नरेश चन्द्रा मई 1956 में भारतीय प्रशासनिक सेवा के लिए नियुक्त हुए जिसमें 1964 तक उन्होंने राजस्थान के विभिन्न जिलों में अपनी सेवायें दी।

उनका कार्य एवं शब्द
-------------------

चित्र:Defense.gov News Photo 120723-D-TT977-017 - Deputy Secretary of Defense Ashton B. Carter meets with former Indian Ambassador to the U.S. Naresh Chandra in Delhi India on जुलाई 23 2012. India.jpg23 जुलाई 2012 को दिल्ली में अमेरिका के लिए पूर्व भारतीय राजदूत
उनके अनुसार उनके कार्यकाल की एक विशिष्ट घटना उनके शब्दों में यह है, "वाशिंगटन में हमारे दूतावास की इमारत के सामने हमें गांधी स्मारक की स्थापना - [महात्मा गांधी की प्रतिमा की स्थापना] करनी थी और यह यह भारी बाधाओं के बावजूद पूरा किया जाना था। हमारे पास इसे पूर्ण करने के लिए एक निश्चित समयावधि थी जिससे इसे अमेरिका के राष्ट्रपति की उपस्थिति में 16 सितम्बर 2000 को भारत के प्रधान मंत्री को समर्पित किया जा सके। ये दक्षिण एशियाई और अमेरिकीयों के लिए बहुत महान क्षण थे। मुझे मेरे पाकिस्तानी दोस्तों के भी बहुत सन्देश मिले - और पाकिस्तानी राजदूत ने मुझे बधाई सन्देश भेजते हुए प्रतिमा की स्थापना पर उसकी खुशी व्यक्त की।"

अभिज्ञान एवं पुरस्कार
---------------------

* उन्हें २००७ में पद्म विभूषण पुरस्कार से सम्मनित किया गया।

सन्दर्भ
-------

1. ↑  रेहान फ़ज़ल (26 सितम्बर 2013). "सरकारें बदल गईं, नरेश चंद्रा का जलवा क़ायम रहा". बीबीसी हिन्दी. मूल से 27 सितंबर 2013 को पुरालेखित. अभिगमन तिथि 26 सितम्बर 2013.
2. ↑  "Padma Vibhushan for Nariman, Khushwant, Naresh Chandra" [नरिमन, खुशवंत, नरेश चन्द्रा के लिए पद्म विभूषण] (अंग्रेज़ी में). इण्डियन एक्सप्रेस. 26 जनवरी 2007. अभिगमन तिथि 26 सितम्बर 2013.
3. 1 2  "Mr. Naresh Chandra" [श्री नरेश चन्द्रा] (अंग्रेज़ी में). द साउथ एशियन. मूल से 5 मार्च 2014 को पुरालेखित. अभिगमन तिथि 26 सितम्बर 2013.

बाहरी कड़ियाँ
-------------

* कार्यकारी रूपरेखा (अंग्रेज़ी में)


| राजनीतिक कार्यालय
 |
| --- |
|
| पूर्वाधिकारीसिद्धार्थ शंकर राय | **संयुक्त राज्य अमेरिका में भारतीय राजदूत**1996–2001 | उत्तराधिकारीललित मानसिंह |
**नरेश बेदी** एक भारतीय फ़िल्म निर्माता है, जो वन्य-जीवन से संबंधित फिल्म निर्माण के लिए जाने जाते हैं। उन्हें वृत्तचित्र, एनिमेशन और लघुफिल्मों के लिए आयोजित मुंबई अंतर्राष्ट्रीय फिल्म महोत्सव-2016, (एम.आई.एफ.एफ-2016) के उद्घाटन समारोह में वी शांताराम लाइफ टाइम अचीवमेंट पुरस्कार प्रदान किया गया। उन्हें उनके प्रकृति तथा वन्य जीवन पर फिल्मांकन के लिए इससे पूर्व वाइल्ड स्क्रीन अवार्ड, पृथ्वी रत्न पुरस्कार, द ह्वेल अवार्ड जैसे अनेकों पुरस्कार दिये जा चुके हैं। इनकी एक अन्य फिल्म ‘गंगा घड़ियाल’ ने वाइल्ड स्क्रीन रेड पांडा पुरस्कार, जिसे ग्रीन आस्कर कहा जाता है, जीता है। यह पुरस्कार जीतने वाले वे प्रथम एशियाई हैं। उन्होंने अपने फिल्मों में दुर्लभ वन्य जीव क्षणों को फिल्माया है। इनके फिल्मों को बी.बी.सी. नेशनल ज्योग्राफिक, डिस्कवरी और कैनल प्लस जैसे प्रतिष्ठित चैनलों पर प्रसारित किया गया है। उनका जन्म उत्तराखंड के हरिद्वार में हुआ और वे वहीं पर पले बढ़े। जंगलों तथा जंतुओं के प्राकृतिक आवास का इन्होंने नजदीक से अध्ययन किया है।

सन्दर्भ
-------

1. ↑  "Naresh Bedi and his wildlife world" [नरेश बेदी और उसके वन्य जीवन की दुनिया]. *पत्र सूचना कार्यालय भारत सरकार* (अंग्रेज़ी में). 29 जनवरी 2016. मूल से 10 सितंबर 2016 को पुरालेखित. अभिगमन तिथि 1 मार्च 2016.
2. ↑  "Wild Film History" [वन्य फिल्म इतिहास] (अंग्रेज़ी में). वाइल्ड फिल्म हिस्टरी. 2015. मूल से 18 फ़रवरी 2015 को पुरालेखित. अभिगमन तिथि 1 मार्च 2016.
**राष्ट्रीय शैक्षिक योजना एवं प्रशासन विश्‍वविद्यालय** (National University of Educational Planning and Administration (NUEPA / न्‍यूपा), शैक्षिक योजना और प्रशासन के क्षेत्र में केन्द्रीय मानव संसाधन विकास मंत्रालय द्वारा स्‍थापित भारत ही नहीं दक्षिण एशिया का प्रमुख संगठन है जो शैक्षिक योजना एवं प्रबंधन के क्षेत्र में क्षमता विकास और शोध कार्य में संलग्‍न है। शैक्षिक योजना एवं प्रशासन के क्षेत्र में इसके द्वारा किए जा रहे कार्यों को देखते हुए भारत सरकार ने अगस्‍त 2006 में इसका उन्‍नयन करके मानद विश्‍वविद्यालय का दर्जा प्रदान किया ताकि यह स्‍वयं उपाधि प्रदान कर सके। अन्‍य केnद्रीय विश्‍वविद्यालयों के समान न्‍यूपा भारत सरकार द्वारा पूर्णत: वित्‍तपोषित है।

आरम्भ में न्‍यूपा की स्‍थापना 1962 में एशिया तथा प्रशान्त क्षेत्र के शैक्षिक योजनाकारों, प्रशासकों और पर्यवेक्षकों के प्रशिक्षण के लिए एशिया क्षेत्र के यूनेस्‍को केंद्र के रूप में की गई थी जिसे 1965 में एशियाई शैक्षिक योजना एवं प्रशासन संस्‍थान बना दिया गया। इसके 4 वर्ष बाद भारत सरकार ने इसका अधिग्रहण कर लिया और इसका नाम 'राष्ट्रीय शैक्षिक योजनाकार एवं प्रशासक कालेज' रख दिया गया। राष्ट्रीय शैक्षिक योजनाकार एवं प्रशासक कालेज की बढ़ती भूमिकाओं और कार्यकलापों, विशेषकर क्षमता विकास, शोध और सरकारों को दी जा रही व्‍यवसायिक समर्थनकारी सेवाओं को ध्‍यान में रखते हुए 1979 में पुन: इसका नाम बदलकर राष्ट्रीय शैक्षिक योजना एवं प्रशासन संस्‍थान (नीपा) कर दिया गया।

राष्ट्रीय शैक्षिक योजना एवं प्रशासन विश्‍वविद्यालय (न्‍यूपा) में 10 विभाग हैं। इनमें प्रतिष्‍ठित बहुशास्‍त्रीय संकाय है। विश्‍वविद्यालय का पुस्‍तकालय बहुत समृद्ध है। इसमें शैक्षिक योजना एवं प्रशासन से संबंधित महत्‍वपूर्ण पुस्‍तकें, राष्‍टूीय और अंतर्राष्‍टूीय जर्नल और सरकारी दस्‍तावेज़ उपलब्‍ध हैं। विश्‍वविद्यालय अपने बहुआयामी गतिविधियों के अलावा शिक्षा नीति, योजना और प्रशासन के क्षेत्र में अंतर-शास्‍त्रीय समाजविज्ञान के परिप्रेक्ष्‍य में एम.फिल. पीएच-डी. और अंशकालिक पीएच-डी. पाठ्यक्रम भी संचालित करता है। न्‍यूपा के शोध कार्यक्रमों में राष्‍टूीय और अंतर्राष्‍टूीय दृष्‍टिकोणों से शिक्षा के सभी स्‍तरों और प्रकारों को शामिल किया जाता है।

सन्दर्भ
-------

इन्हें भी देखें
---------------

* युनेस्को अन्तरराष्ट्रीय शैक्षिक योजना संस्थान (UNESCO International Institute for Educational Planning)

बाहरी कड़ियाँ
-------------

* **राष्ट्रीय शैक्षिक योजना एवं प्रशासन विश्‍वविद्यालय** का जालघर
**राष्ट्रीय शैक्षिक अनुसंधान और प्रशिक्षण परिषद** (एनसीईआरटी, अंग्रेज़ी: National Council of Educational Research and Training) भारत सरकार द्वारा स्थापित संस्थान है जो विद्यालयी शिक्षा से जुड़े मामलों पर केंद्रीय सरकार और क्षेत्रीय सरकारों को सलाह देने के उद्देश्य से स्थापित की गयी है। यह परिषद भारत में स्कूली शिक्षा संबंधी सभी नीतियों पर काम करती है। इसका मुख्य कार्य शिक्षा एवं समाज कल्याण मंत्रालय को विशेषकर स्कूली शिक्षा के संबंध में सलाह देने और नीति-निर्धारण में मदद करने का है। इसके अतिरिक्त एनसीईआरटी के अन्य कार्य हैं शिक्षा के समूचे क्षेत्र में शोधकार्य को सहयोग और प्रोत्साहित करना, उच्च शिक्षा में प्रशिक्षण को सहयोग देना, स्कूलों में शिक्षा पद्धति में लाए गए बदलाव और विकास को लागू करना, राज्य सरकारों और अन्य शैक्षणिक संगठनों को स्कूली शिक्षा संबंधी सलाह आदि देना और अपने कार्य हेतु प्रकाशन सामग्री और अन्य वस्तुओं के प्रचार की दिशा में कार्य करना।

कई अन्य शैक्षणिक संस्थान एनसीईआरटी के सहयोगी के तौर पर कार्यरत हैं, इनमें प्रमुख हैं:

1. राष्ट्रीय शिक्षा संस्थान, नई दिल्ली
2. केन्द्रीय शिक्षा प्रौद्योगिकी संस्थान, नई दिल्ली
3. पं.सुंदरलाल शर्मा केन्द्रीय व्यावसायिक शिक्षा संस्थान, भोपाल
4. क्षेत्रीय शिक्षा संस्थान, अजमेर
5. क्षेत्रीय शिक्षा संस्थान, भोपाल
6. क्षेत्रीय शिक्षा संस्थान, भुवनेश्वर
7. क्षेत्रीय शिक्षा संस्थान, मैसूर
8. उत्तर-पूर्वी क्षेत्रीय शिक्षा संस्थान, शिलांग

इनके अलावा महिला शिक्षा विभाग (दि डिपार्टमेंट ऑफ वुमेन स्टडीज), जो महिला शिक्षा के क्षेत्र में कार्यरत है। इस दिशा में यह संस्था नीतिगत बदलाव और सलाह का आदान-प्रदान करती है। यह विभाग भी केंद्र और राज्यों के साथ मिलकर महिला शिक्षा के क्षेत्र में गत दो दशक से कार्य कर रही है। इनके अलावा, कई गैर सरकारी संस्थान भी एनसीईआरटी के साथ मिलकर शिक्षा के क्षेत्र में कार्यरत हैं। यह गैर सरकारी संगठन देश के सुदूर भागों में कार्यरत हैं और शिक्षा के क्षेत्र में कई काम कर चुके हैं और कर रहे हैं।

एनसीईआरटी के वर्तमान निदेशक शिक्षाविद् प्रोफेसर **हृषीकेश सेनापति** हैं। वे सितंबर 2015 से इस पद पर हैं। उनके कार्यकाल में अब तक एनसीईआरटी प्राथमिक, माध्यमिक एवं उच्चतर माध्यमिक स्तर की शिक्षा में व्यापक सुधार लाए जाने हेतु कई परिवर्तन किए गए हैं।

सन्दर्भ
-------

1. 1 2  एनसीईआरटी, हिन्दुस्तान लाइव, 21 फरवरी 2010
2. ↑  कक्षा I – XII के लिए पाठ्यक्रम (एनसीईआरटी) Archived 2009-11-25 at the Wayback Machine। भारत सरकार का राष्ट्रीय पोर्टल
3. ↑  "कॉन्स्टिटुएन्ट्स". मूल से 16 फ़रवरी 2010 को पुरालेखित. अभिगमन तिथि 24 फ़रवरी 2010.

बाहरी कड़ियाँ
-------------

* एनसीईआरटी का जालस्थल
* एनसीईआरटी की ऑनलाइन पाठ्यपुस्तकें (वाकमैन-चाणक्य905नार्मल फॉण्ट में)
* सभी एनसीईआरटी पुस्तकें
कमांडर के. एम. नानावती बनाम महाराष्ट्र राज्य 1959 का एक भारतीय अदालती मामला था, जिसमें एक नौसेना कमांडर कवास मानेकशॉ नानावती पर अपनी पत्नी के प्रेमी प्रेम आहूजा की हत्या का मुकदमा चलाया गया था। धारा 302 के तहत अभियुक्त कमांडर नानावती को शुरू में एक जूरी द्वारा दोषी नहीं घोषित किया गया था, लेकिन इस फैसले को बॉम्बे हाई कोर्ट ने खारिज कर दिया और मामले को बेंच ट्रायल के रूप में वापस लिया गया। इस मामले को अक्सर ग़लती से भारत में अंतिम जूरी परीक्षण माना जाता है, लेकिन बाद में कई परीक्षण हुए जिनमें जूरी का इस्तेमाल किया गया, कुछ 1960 के दशक में भी। नानावती को अंततः विजयलक्ष्मी पंडित, महाराष्ट्र की नवनियुक्त राज्यपाल और प्रधान मंत्री जवाहरलाल नेहरू की बहन द्वारा क्षमा कर दिया गया था। 

इस घटना को अभूतपूर्व मीडिया कवरेज मिला और इसने 1973 की फिल्म अचानक, 2016 की फिल्म रुस्तम और 2019 की वेब सीरीज द वर्डिक्ट जैसी कई किताबों और फिल्मों को प्रेरित किया।

इन्हें भी देखें
---------------

रुस्तम (फ़िल्म)

अचानक (1973 फ़िल्म)

ये रास्ते हैं प्यार के (1963 फ़िल्म)

बाहरी कड़ियाँ
-------------

सन्दर्भ
-------
नाननींग का एक नज़ारा
चीन के दक्षिणी गुआंगशी प्रान्त में नाननींग (पीले रंग वाला विभाग)
**नाननींग** (南宁, Nanning) जनवादी गणराज्य चीन के दक्षिण में स्थित गुआंगशी प्रांत की राजधानी और सबसे बड़ा शहर है। यह उस प्रान्त के मध्य भाग में योंग नदी (Yong River) के किनारे स्थित है जो शी नदी की एक मुख्य उपनदी है। नाननींग को 'हरा शहर' भी कहा जाता है क्योंकि यह वृक्ष-पौधों से हराभरा है। चीनी भाषा में 'नान नींग' का मतलब 'दक्षिणी शान्ति' है। चीन की प्रशासन प्रणाली में नाननींग एक विभाग-स्तरीय शहर का दर्जा रखता है। नाननींग वियतनाम की सीमा से सिर्फ़ १६० किमी दूर है इसलिए बहुत से पर्यटक वियतनाम से आते-जाते इस शहर से गुज़रते हैं।

विवरण
-----

सन् २०१० में इसकी आबादी ६६,६१,६०० अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान १० सेंटीग्रेड है। कभी-कभार पाला तो पड़ता है लेकिन बर्फ़ कभी नहीं। यह शहर योंग नदी के किनारे बसा हुआ है जो आगे चलकर यु नदी में और फिर शी नदी में मिल जाती है। इसके ज़रिये छोटी किश्तियों से ग्वांगझोऊ तक आया-जाया सकता है। शहर में बहुत से बादाम के पेड़ हैं और गुड़हल (जपा या हाईबिस्कस) के झाड़ जगह-जगह दिखते हैं।

गुइलिन के नज़ारे
----------------

* सड़क
* रेलवे स्टेशन
* प्रदर्शन मैदान
* मिन्ज़ू दादाओ (राष्ट्रीय मार्ग) पर फ़व्वारा
* एक बाग़ में अमरपक्षी (फ़ीनिक्स) की मूर्ती

इन्हें भी देखें
---------------

* गुआंगशी
* शी नदी

सन्दर्भ
-------

1. ↑  Travels in China - A Backpackers Story, Claire Payne, Lulu.com, 2008, ISBN 978-0-9559768-0-3, *... Nanning is located 160 kilometres from the Vietnamese boarder and so is a good stopping off place for cross-country tourists. The name Nanning Lu actually translates as 'May peace maintain in the southern frontier', apparently ...*
राष्ट्रीय विज्ञान संचार तथा सूचना स्रोत संस्थान
**राष्ट्रीय विज्ञान संचार तथा सूचना स्रोत संस्थान** (निस्केयर), राष्ट्रीय विज्ञान संचार संस्थान तथा भारतीय राष्ट्रीय वैज्ञानिक प्रश्वेखन केन्द्र (इंसडॉक) के दिनांक 30 सितम्बर 2002 को हुए विलय के पश्चात अस्तित्व में आया। निस्कॉम तथा इंसडॉक दोनों ही वैज्ञानिनक तथा औद्योगिक अनुसंधान परिषद (सीएसआइआर) के प्रमुखख संस्थान थे जो वैज्ञानिक तथा प्रौद्योगिक सूचना (एस एंड टी) के प्रलेखन तथा प्रचार/प्रसार के लिये समर्पित थे।

उद्देश्य
--------

देश में विज्ञान तथा प्रौद्योगिकी की सामयिक तथा पारस्परिक ज्ञान-प्रणाली पर उपलब्ध सभी सूचना स्रोतों का मुख्य संरक्षक बनना तथा सर्वाधिक प्रयुक्त प्रौद्योगिकियों प्रयोग करके सभी स्तर के विविध संघटकों में विज्ञान संचार को प्रोत्साहन करना/बढ़ावा देना।

निस्केयर सीएसआईआर प्रयोगशालाओं द्वारा ई-जर्नलों पर सुलभता प्राप्त करने के लिए कर्न्सोशियम का विकास करने के लिए नोडल संगठन का कार्य करता है। इस गतिविधि में प्रमुख अन्तरराष्ट्रीय संस्थानों द्वारा प्रकाशित वैज्ञानिक अनुसंधान पत्रिकाओं के सृजन से लेकर सुलभता सुविधा पर मॉनीटरिंग सम्मिलित है। इस योजना के अन्तर्गत सीएसआईआर के वैज्ञानिक इन अनुसंधान पत्रिकाओं पर सुलभता प्राप्त कर अपने प्रयोग के लिए सामग्री डाउनलोड कर सकते हैं। विश्वभर की अनुसंधान पत्रिकाओं पर ऐसी सुलभता बहुत महत्वपूर्ण भूमिका का निर्वाह करेगी तथा सीएसआईआर प्रयोगशालाओं में अनुसंधान तथा विकास को सशक्त बना देश के सामाजिक आर्थिक विकास के लिए उपयोगी ज्ञान उत्सर्जन को बढ़ाएगी। इसके उद्देश्य निम्नांकित हैं-

* सीएसआईआर पुस्तकालय संसाधनों को पूलिंग, शेयरिंग तथा इलेक्ट्रोनिकल रूप में सुलभता प्राप्त कर सशक्त बनाना।

* सीएसआईआर प्रयोगशालाओं को विश्वभर के वैज्ञानिक तथा प्रौद्योगिक साहित्य पर सुलभता प्रदान करना।

* इलेक्ट्रोनिक रूप में सुलभता की संस्कृति को बढ़ाकर डिजीटल पुस्तकालयों के उत्सर्जन हेतु कार्य करना।

ऐसे सदस्य संसाधनों में मैसर्स ब्लैकवेल, मैसर्स जॉनविले, मैसर्स स्प्रिंगर, मैसर्स एआईपी, मैसर्स एएससीई तथा अन्य प्रकाशक तथा अनुसंधान पत्रिकाएं/साइंस, जेसीसीसी तथा एसीआई-फाइन्डर जैसे डेटाबेस सम्मिलित हैं।

बाहरी कड़ियाँ
-------------

* **निस्केयर** का जालघर
**रामदास मोहनदास गाँधी** (२ जनवरी, १८९७ - १४ अप्रैल, १९६९) मोहनदास करमचंद गाँधी के तीसरे पुत्र थे। वे अपने आप में एक स्वतंत्रता सेनानी थे।

जीवनी
-----

रामदास का जन्म महात्मा गाँधी और कस्तूरबा गाँधी के तीसरे पुत्र नेटाल की कॉलोनी में हुआ था। उनके दो बड़े भाई, हरिलाल और मणिलाल और एक छोटा भाई, देवदास गाँधी थे।

उनका विवाह निर्मला गाँधी से हुआ था, और उनके तीन बच्चे थे, जिनमें कनु गाँधी भी शामिल थे।

अपने पिता के एक आश्रम-खेत में दक्षिण अफ्रीका में पले-बढ़े, रामदास, एक वयस्क के रूप में, अपने सभी सहयोगियों पर अपने पिता द्वारा थोपी गई आदर्शवादी गरीबी का विरोध करते थे। उन्हें वैराग्य का कोई स्वाद नहीं था और उनका मानना था कि उनके पिता की जीवनशैली एक व्यक्तिगत बुत से ज्यादा कुछ नहीं थी जो गाँधी परिवार सहित अन्य लोगों के लिए असुविधा का कारण बनती थी।

फिर भी, वह एक भावुक राष्ट्रवादी और स्वतंत्रता सेनानी थे, और 1930 के भीषण नागरिक विरोध में सक्रिय भागीदार थे, जिसका नेतृत्व उनके पिता ने किया था। उन्हें अंग्रेजों द्वारा कई बार कैद किया गया था, और लंबे समय तक जेल में रहने के कारण उनके स्वास्थ्य पर गंभीर प्रभाव पड़ा। 

अपने पिता के अंतिम संस्कार में, रामदास गाँधी ही थे जिन्होंने उनकी इच्छा के अनुसार चिता को मुखाग्नि दी।  अंतिम संस्कार में उनके साथ उनके छोटे भाई देवदास गाँधी भी शामिल हुए।

1969 में 72 वर्ष की आयु में उनका निधन हो गया।

संदर्भ
------

1. ↑  "Four sons of Mohandas Gandhi and Kasturba Gandhi". *INDIAN CULTURE* (अंग्रेज़ी में). अभिगमन तिथि 2021-04-16.
2. ↑  University, © Stanford; Stanford; California 94305 (2016-06-15). "To Ramdas M. Gandhi". *The Martin Luther King, Jr. Research and Education Institute* (अंग्रेज़ी में). अभिगमन तिथि 2021-04-25.
3. ↑  Posted by Prof. Dr. Yogendra Yadav on June 20, 2012 at 4:39am; Blog, View. "Mahatma Gandhi and his son Ramdas-II". *gandhiking.ning.com* (अंग्रेज़ी में). अभिगमन तिथि 2021-04-25.
4. ↑  "Ramdas Gandhi lights the funeral pyre of his father, Indian political..." *Getty Images* (अंग्रेज़ी में). अभिगमन तिथि 2021-04-25.